Paterna es prepara per a acollir aquest diumenge l'última etapa de la Volta ciclista a la CV
08/02/2019

# Paterna es prepara per a acollir aquest diumenge l'última etapa de la Volta ciclista a la CV

[![Paterna es prepara per a acollir aquest diumenge l'última etapa de la Volta ciclista a la CV](/images/noticias/2019/02/volta-ciclista-gr.jpg)](/images/noticias/2019/02/volta-ciclista-gr.jpg)

08.02.2019

L'Ajuntament de Paterna está ultimant els preparatius per a acollir aquest diumenge l'última etapa de la Volta ciclista a la CV i l'eixida de la Volta a la CV Feminas, que se celebra per primera vegada enguany.  

Tal com ha avançat el regidor d'Esports, José Manuel Mora, “_és un orgull que Paterna torne a ser epicentre del ciclisme, albergant dos esdeveniments tan importants i notoris, que suposen situar a la nostra ciutat en el mapa dels grans esdeveniments esportius_”. 

Les carreres comptaran amb la participació de més de 45 equips, 20 equips i 120 corredores en la Volta Dona i 25 equips i 200 corredors en la categoria masculina, entre elsquals es troba l'actua lcampió del món, Alejandro Valverde. En tots dos casos es realitzarà un recorregut neutralitzat de 5,5 quilòmetres pels principals carrers del municipi.

Quant a les mesures adoptades per a garantir la seguretat durant l'esdeveniment, el regidor Mora ha assenyalat que “_s'has'ha creat un operatiu especial format per 40 motos i 6 Jeeps de la Guàrdia Civil, 4 furgons del Cos Nacional de Policia que al costat de 60 efectius municipals entre policia local i protecció civil, vetlaran perquè la carrera transcórrega sens eincidents_”. 

Així mateix, es tallaran els accessos als carrers Mestre Ramón Ramia Querol i Enginyer Castell, on se situarà el control de signatura des de les 8.30 h, i duranttot el matí.

A més, hi haurà corts puntuals per on transcorre el recorregut neutralitzat; l'avinguda Europa, carrer de l'Alba, Rei En Jaume I, Rabossar, Savina, Av Vicente Mortes, Carrer Major, Castell, Santisim Crist de la Fe i carretera de Manises on se situa el quilòmetre 0.

Finalment, el regidor ha destacat l'impacte que l'esdeveniment tindrà per al municipi “_a més de retransmetre's a través de Euroesport en més de 65 països, durant la pasada edició, va ser seguida per 12 milions d'espectadors de 200.000 llars de la Comunitat Valenciana, la qual cosa suposa una important repercussió turística per a Paterna_” ha recordat el regidor.